**Oppsummering fra første møte i arbeidsgruppen Vestfold, 30.04.2020**

Tilstede: Thor Christian Bjørnstad, Harald Bjar, Markus Vagle, Ragnhild Evensen, Magne Dypedahl, Røønaug Sørensen, Ingebjørg Grinde, Ruth Berle, Anne Beathe Mortesen Buan, Nina Schewbs, Sigrid Jangaard Strand, Peer Andersen og Kjerstin Eek Jensen.

Presentasjonsrunde og oppklaringer av gruppens sammensetning.

**Sak 1** - **Gjennomgang av prosjektet og mandatet**

Studieporteføljeprosjektet har tidligere blitt grundig gjennomgått på personalmøtet i Vestfold v/ dekan. Det ble derfor bare gitt en kortfattet gjennomgang av prosjektet og mandatet nå.

En nettside er laget for studieporteføljeprosjektet. Her blir referat og annen relevant informasjon lagt ut. Siden skal lenkes til intranettet. Kommentarer kan legges inn her om noen ønsker å gi innspill til prosjektleder.

Lenke til nettsiden: <https://blogg.usn.no/spp-hiu/>

**Sak 2 - Oppsummering av første møte i prosjektgruppen**

Dette var satt opp som en sak på møtet 18. mars. Dette er såpass lenge siden nå, slik at dette ikke var særlig relevant lenger. Aktuelle ting som ble tatt opp på dette møtet ble redegjort for under sak 1.

**Sak 3**- **Arbeidsgruppenes mandat og rolle**

Thor Christian leder arbeidsgruppen og rapporterer inn til prosjektgruppen.

Arbeidsgruppen skal komme med sine innspill innen 15. august.

I tillegg til at arbeidsgruppen skal komme med innspill til prosjektgruppen om hvordan et (eller flere) scenariet for campus Vestfold kan se ut i fremtiden, skal gruppen også tenke over utviklingsmuligheter for HIU som fakultet.

Det er viktig å presisere at ingen studiesteder skal legges ned, alle skal bestå. HIU skal ikke konkurrere med hverandre hva studieportefølje angår, men være supplerende.

**Sak 4**- **Den videre prosess med arbeidet**

Arbeidsgruppene skal levere sine betraktninger med frist 15. august, deretter skal prosjektgruppen jobbe videre. Denne fasen av studieporteføljeprosjektet skal være ferdig til høsten. Ingen av gruppene skal ta noen politiske avgjørelser, men skissere scenarier.

**Sak 5**- **Orientering av bakgrunnsmaterialet. Hva har vi og er det mer vi trenger fremover?**

Kjerstin og Sigrid orienterter om hva som nå er tilgjengelig av bakgrunnsmaterialet, samt hva som kommer.

Gruppen ble anmodet om å komme med innspill om det var ting de ønsket av bakgrunnsmateriale.

**Sak 6**

Dagens portefølje i Vestfold ble gjennomgått av fakultetsrådgiverne. Bakgrunn for dette er at ikke alle kjenner til hele porteføljen vi har ved studiestedet og at det derfor var behov for en gjennomgang slik at alle har oversikt over tilbudet vi har i dag.

**Sak 7**

Det ble en kort innledende diskusjon vedrørende utviklingen av porteføljen. Noen viktige momenter ble løftet frem som f. eks viktigheten av at årsenheter og BA studier kan samkjøres.

Dette er imidlertid noe som må ta oss opp i kommende møter.

Det ble også poengtert fra arbeidsgruppen at det var viktig at det var dialog mellom campusene der hvor det var felles studier.